 Proza - : - Portretul oval de Edgar Allan Poe : - Portretul oval de Edgar Allan Poe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Masca... (Proza) > Jucatorul... (Proza) > Metzengernst... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13973878 index.html' > Vizionari: 5709 > Portretul oval proza [ ] - - - - - - - - - - - - - - - - - - - - - - - - - de Edgar Allan Poe [Edgar_Allan_Poe ] 2011-03-07 | | inscris in biblioteca de ionut Caragea Egli e vivo e parlerebbe se non osservasse la rigola del silentio. inscriptie sub o pictura italiana a Sf. Bruno Castelul in care valetul meu se hotarise sa intre cu de-a sila mai bine decit sa ma lase sa petrec o noapte sub cerul liber, grav ranit cum eram, era una dintre acele case pline de tristete si maretie care-si ridicau de multa vreme fruntile incruntate prin Apenini - atit in realitate, cit si in imaginatia doamnei Radcliffe. Dupa cit se parea, fusese de curind parasit, si nu pentru multa vreme. Am ales una dintre incaperile cele mai mici si mai putin somptuos mobilate. Camera, care se afla intr-un turn mai indepartat, avea decoratiuni bogate, dar vechi si uzate. Peretii erau tapetati si impodobiti cu numeroase si diferite insemne heraldice, alaturi de neobisnuit de multe picturi mai moderne, expresive, in rame cu arabescuri de aur. Tablourile umpleau peretii, si nu numai peretii, ci si ungherele peste care dadeai la tot pasul in ciudata arhitectonica a castelului. Nu stiu daca din cauza delirului ce ma cuprindea, ori din alte pricini, dar aceste tablouri mi-au stirnit un interes profund, asa ca i-am cerut lui Pedro sa coboare obloanele cele grele si, cum se facuse noapte, i-am poruncit sa aprinda sfesnicul cu brate inalte de la capul patului meu si sa dea larg in laturi pologul de catifea neagra, cu ciucuri, din jurul patului. Gindul meu era ca, daca nu voi putea sa dorm, sa incerc cel putin sa privesc pe rind tablourile, avind la indemina si o cartulie, gasita pe pat, cu descrieri si aprecieri asupra lor. Multa, multa vreme am citit din acea carte si, cu un sentiment de evlavie, de intensa evlavie, contemplam tablourile. Orele treceau, repezi si pline de incintare, pina cind sosi adincul miez de noapte. Cum lumina nu era prea buna, dar nu voiam sa tulbur somnul valetului care abia atipise, am intins cu greutate mina si am asezat sfesnicul astfel incit sa-mi lumineze mai puternic cartea. Numai ca aceasta schimbare avu o urmare cu totul neasteptata. Razele numeroaselor luminari (caci erau multe) luminau acum o firida a camerei, care se aflase mai inainte intr-un intuneric profund, ascunsa inapoia unuia dintre stilpii patului. si astfel mi-a aparut, in plina lumina, o pictura pe care n-o observasem pina atunci. Era portretul unei tinere femei cu infatisare feciorelnica. Am aruncat in graba o privire asupra tabloului si am inchis apoi ochii. De ce nici eu nu mi-am dat mai intii seama. Dar cum sedeam cu pleoapele inchise, incercam sa inteleg de ce le inchisesem. si mi-am dat seama ca vrusesem sa cistig timp - ca sa ma gindesc, ca sa ma incredintez ca ochii nu ma inselau, ca sa-mi linistesc si sa-mi infrinez imaginatia, ca sa pot sa privesc cu mai multa luciditate si siguranta. Dupa citeva clipe mi-am indreptat din nou privirea asupra tabloului. Nu mai era nici o indoiala ca ceea ce vedeam era aievea; si prima raza de lumina care cazuse pe pinza imprastiase parca amortirea somnului ce-mi cuprindea simturile, aducindu-ma la realitate. Portretul, am mai spus-o, era al unei tinere fete. Artistul pictase doar capul si umerii, in maniera numita in termeni tehnici vignette si tabloul se apropia ca stil de portretele favorite ale lui Sully. Bratele, pieptul si chiar suvitele parului stralucitor se topeau imperceptibil in umbra vaga, si totusi adinca, a fondului. Rama era ovala, bogat aurita si cu incrustatii in arabescuri. Era un tablou minunat, o adevarata opera de arta. Dar nici desavirsirea picturii, nici frumusetea figurii imortalizate pe pinza nu erau cauza neasteptatei si puternicei mele emotii. si cu atit mai putin imaginatia mea, care, trezita din amorteala, ar fi putut atribui portretului insusirile unei fiinte vii. Mi-am dat seama indata ca particularitatile tabloului, maniera de vignette, rama ar fi distrus imediat o astfel de iluzie. Ba mai mult, nici n-ar fi lasat-o sa se nasca. Meditind staruitor la toate acestea, am ramas astfel aproape o ora, poate, in capul oaselor, cu privirea pironita asupra portretului, in cele din urma, descoperind taina efectului pe care mi-l produsese tabloul, m-am lungit pe spate, in pat. Descoperisem farmecul picturii in absoluta asemanare cu viata a expresiei, care m-a facut mai intii sa tresar, apoi m-a uluit, m-a subjugat si m-a inspaimintat. Cuprins de o teama adinca si respectuoasa, am mutat sfesnicul in pozitia lui de mai inainte. in felul acesta disparuse din fata ochilor cauza profundei mele agitatii si am inceput sa cercetez cu nerabdare cartea, cautind descrierea picturii si istoria ei. Am gasit filele rezervate portretului oval, si iata lamuririle destul de vagi si de ciudate pe care le-am citit: "Era o fata de o rara frumusete, pe cit de fermecatoare, pe atit de plina de vioiciune. Blestemat a fost ceasul cind l-a cunoscut si l-a iubit pe pictor, cu care apoi s-a casatorit. El era o fire pasionata, studios, auster, care, de fapt, se casatorise dinainte cu Arta. Ea, o fata de o rara frumusete, pe cit de incintatoare, pe atit de vioaie, era toata numai zimbet si lumina, zglobie ca un pui de ciuta; iubind si indragind totul; urind doar Arta care-i era rivala; temindu-se doar de paleta, de pensulele si de celelalte instrumente uricioase care o indepartau de prezenta iubitului ei. Cit de nenorocita s-a simtit cind pictorul si-a aratat dorinta de a imortaliza pe pinza chipul tinerei sale sotii. Dar era o fiinta ascultatoare, si timp de mai multe saptamini a stat resemnata, in incaperea inalta si intunecoasa din turn, unde lumina ajungea, pe pinza palida, numai de deasupra patului. Pictorul insa era indragostit de munca lui, care inainta din ora in ora, din zi in zi. Era un om pasionat, salbatic, intunecat, care se pierdea deseori in reverie; si nu vedea ca lumina, patrunzind atit de palida in turnul singuratic, vestejea sanatatea si sufletul sotiei sale, care se stingea cu incetul. Toti isi dadeau seama, in afara de el. si totusi, tinara-i sotie zimbea mai departe, fara sa se plinga, intelegind pasiunea nebuna, arzatoare a pictorului - care avea un mare renume - pentru munca lui. Acum pictorul lucra zi si noapte la tabloul aceleia care-l iubea atit de mult, dar care se topea din zi in zi, in timp ce viata i se scurgea din trup. Cine privea portretul isi exprima in soapta admiratia pentru asemanarea lui cu originalul, minunindu-se de maiestria pictorului si slavind dragostea profunda pentru aceea pe care o picta atit de minunat. Numai ca, pe masura ce tabloul se apropia de sfirsit, nimeni nu mai era primit in camera din turn ; in inflacararea lucrului pictorul se salbaticise si arareori isi mai ridica privirea de pe pinza, chiar pentru a privi figura sotiei sale. Asa ca nu vedea cum culorile pe care le asternuse pe pinza dispareau din obrajii celei care-l inspirase. Trecura multe saptamini si nu mai ramasese decit foarte putin de facut, doar o ultima trasatura de pensula, peste buze, si nuanta ochilor, cind sufletul tinerei lui sotii pilpii ca flacara unui sfesnic ce se stinge. Ultima trasatura de pensula fu asternuta, si ultima nuanta isi gasi locul, si o clipa pictorul ramase fermecat in fata operei pe care o terminase. Apoi, privind-o intruna, incepu sa tremure, palid si inspaimintat, si striga din rasputeri: "E viata insasi" si se intoarse brusc sa-si priveasca iubita: "Era moarta" | index 'pageview'); 